นอกจากนี้ ที่ประชุมได้รับทราบ สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าฯ ให้พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เสด็จฯ แทนพระองค์ เป็นประธานพิธีทบทวนคำปฏิญาณและสวนสนาม งานวันคล้ายวันสถาปนาคณะลูกเสือแห่งชาติ ประจำปี  2561  ในวันอาทิตย์ที่  1  กรกฎาคม  2561  ณ สนามศุภชลาศัย สนามกีฬาแห่งชาติ พร้อมถ่ายทอดสดทางสถานีโทรทัศน์ ช่อง  7 HD โดย พล.อ.อ.ประจิน จั่นตอง รองนายกรัฐมนตรี ปฏิบัติหน้าที่สภานายกสภาลูกเสือไทย นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ตลอดจนกรรมการบริหารลูกเสือแห่งชาติ ลูกเสือเนตรนารี นักเรียน นิสิตนักศึกษา ลูกเสือชาวบ้าน และประชาชน ร่วมเฝ้าฯ รับเสด็จ